Document ID: 32003R1175

Uredba Komisije (ES) št. 1175/2003
z dne 1. julija 2003
o spremembi uredb (ES) št. 883/2001 in (ES) št. 2805/95 o podrobnih pravilih za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja in o določitvi izvoznih nadomestil v vinskem sektorju
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], in zlasti členov 63 in 64 Uredbe,
ob upoštevanju naslednjega:
(1) Pred kratkim sta bila sklenjena trgovinska sporazuma med Evropsko Unijo in Češko republiko [3] in med Evropsko Unijo in Slovaško republiko [4], ki uvajata nekatere koncesije v obliki tarifnih kvot za nekatere kmetijske proizvode in popolno liberalizacijo trgovine z ostalimi kmetijskimi proizvodi. Ukinitev nadomestil v vinskem sektorju, z začetkom veljavnosti 1. junija 2003, je ena izmed teh koncesij.
(2) Državni organi Češke in Slovaške so se zavezali, da zagotovijo, da bo uvoz v ti dve državi dovoljen izključno za pošiljke proizvodov Skupnosti, ki jih pokrivata trgovinska sporazuma in za katera niso bila dodeljena nikakršna nadomestila. Skladno s tem je treba spremeniti člen 9(6) Uredbe Komisije (ES) št. 883/2001 z dne 24. aprila 2001 o podrobnih pravilih za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja [5], kakor je bila nazadnje spremenjena z Uredbo (ES) št. 715/2003 [6], ter člen 1 Uredbe Komisije (ES) št. 2805/95 z dne 5. decembra 1995, ki določa izvozna nadomestila v vinskem sektorju in razveljavlja Uredbo (EGS) št. 2137/93 [7], kakor je bila nazadnje spremenjena z Uredbo (ES) št. 715/2003.
(3) Ukrepi, predvideni s to uredbo, so v skladu z mnenjem Upravnega odbora za vino -
SPREJELA NASLEDNJO UREDBO:
Člen 1
Že izdana izvozna dovoljenja, ki vključujejo vnaprejšnjo določitev nadomestila, veljajo za namene Češke republike in Slovaške republike samo do 31. maja 2003. Jamstvo iz člena 4(2) Uredbe (ES) št. 883/2001 se sprosti sorazmerno z uporabljenimi količinami.
Člen 2
Priloga IV k Uredbi (ES) št. 883/2001 o seznamu držav po conah namembnih območjih iz člena 9(6), se zamenja s Prilogo I k tej Uredbi.
Člen 3
Priloga k Uredbi (ES) št. 2805/95 o opredelitvi drugih namembnih območij se zamenja s Prilogo II k tej Uredbi.
Člen 4
Ta uredba začne veljati na dan objave v Uradnem listu Evropske unije.
Uporablja se od 1. junija 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. julija 2003

Labels: 17
5
3
6
18